เลดีกากาเฟม

เลดี้ กาก้า เฟม (Lady Gaga Fame) เป็นสินค้าที่ได้รับการอนุมัติจัดทำโดย เลดีกากา นักร้องชาวอเมริกา ผลิตโดยเฮาส์แลบอราทอรี่ส์ (Haus Laboratories) ร่วมกับบริษัทโคตี้ (Coty, Inc.) โดยใช้เทคโนโลยี push-pull ในการผสมส่วนผสมทั้งหมดเข้าด้วยกัน ซึ่งมาในรูปแบบน้ำสีดำ โดยจำหน่ายในเมริกาที่ห้างเมซี่ส์ (Macy's)  เฟม เป็นน้ำหอมแบรนด์แรกของโลกที่มีน้ำเป็นสีดำสนิท โดยกาก้ากล่าวว่า น้ำหอมเป็นสีดำ แต่เมื่อฉีดโดนผิวหนังแล้ว จะไม่มีคราบสีดำติดผิวหนัง แม้จะเป็นผ้าสีขาวบริสุทธิ์ น้ำหอมเฟมยังขึ้นเป็นน้ำหอมขายดีอันดับ 1 ของสหรัฐอเมริกา ฝรั่งเศส สหราชอาณาจักร และอีกหลาย ๆ ประเทศที่น้ำหอมขึ้นท็อปส์อันดับ 1 น้ำหอมเฟม มีสโลแกนว่า THE FIRST EVER BLACK Eau de PARFUM  น้ำหอมเฟม จำหน่ายได้ 28 ล้านขวด ภายในอาทิตย์แรกที่วางจำหน่าย ซึ่งมียอดขายมากกว่าน้ำหอมศิลปินอื่น อาทิเช่น บียอนเซ่ มาดอนน่า บริทนีย์ สเปียร์ส เคที เพอร์รี่
ปัจจุบันน้ำหอมเฟมมียอดขายตั้งแต่เปิดตัวรวม 30 ล้านขวด นับได้ว่าประสบความสำเร็จที่สุด

**สินค้าในตระกูล เลดี้ กาก้า เฟม**
 Rollerball Version (เป็นน้ำหอมที่บรรจุในหลอดลูกกลิ้งขนาดเล็กที่สุด) 10  มิลลิลิตร
*Eau de Parfum (น้ำหอมเฟม) 100 มิลลิลิตร/ 3.4 oz.
*Eau de Parfum (น้ำหอมเฟม) 50 มิลลิลิตร/ 1.7 oz.
*Eau de Parfum (น้ำหอมเฟม) 30 มิลลิลิตร/ 1.0 oz.
*Rollerball (น้ำหอมลูกกลิ้งเฟม) 10 มิลลิลิตร/ 0.34 oz.
*Black Soap (สบู่เฟม) 5.0 oz. 
*Black Body Lotion (บอดี้ โลชั่น เฟม)200 ml/ 6.7 oz.
*Black Shower Gel (สบู่เหลว เฟม) 200 ml/ 6.7 oz.

**สินค้าพิเศษ**
เซ็ทน้ำหอมเฟม 1 กล่องประกอบไปด้วย สินค้าจากเฟม 3 ชนิด โดยบรรจุสินค้าที่แตกต่างกัน ซึ่งประกอบไปด้วย เฟมขนาด 100 / 50 / 30 มิลลิลิตร สบู่เฟม บอดี้โลชั่น โรลเลอร์บอล แผ่นแทททูกาก้า 

**โปรโมชั่น**
เล็บปลอม 10 ชิ้น เมื่อซื้อน้ำหอม (เฉพาะบางประเทศ)
*สติ๊กเกอร์แทททูเฟม (เฉพาะบางประเทศ)
*กล่องเครื่องสำอาง (เฉพาะบางประเทศ และ ญี่ปุ่น)
*แว่นกันแดด (เฉพาะบางประเทศ และ ไทย)
*น้ำหอมเฟมขนาดทดลอง 0.5 มิลลิลิตร

**ส่วนประกอบ**
น้ำหอมเฟม มีลักษณะที่แตกต่างจากน้ำหอมแบรนด์อื่น ๆ โดยสิ้นเชิง ตรงสีของน้ำหอมซึ่งเป็นน้ำหอมสีดำ ทำจากพืชธรรมชาติสกัด ไม่ใช่เลือดผสมกับอสุจิที่เคยเป็นข่าวลือ มีจุดเด่นเมื่อใช้แล้วจะไม่มีสีดำติดเสื้อผ้า- กลีบดอกเบลลาดอนน่า- กลีบดอกกล้วยไม้ลายเสือ- ควันหอมจากกำยานธูป- หญ้าฝรั่ง- ผลแอปริคอต- น้ำผึ้ง

**การวางจำหน่าย**

**ญี่ปุ่น**
เฟม เปิดตัวเป็นครั้งแรกในประเทศญี่ปุ่น โดยจำหน่ายที่ห้างแห่งหนึ่งใน ฮาราจูกุ เปิดตัวไปเมือวันที่ 1 สิงหาคม 2555 โดยการจำหน่ายครั้งนี้ก็ทำให้น้ำหอมสร้างสถิติอันดับ 1 ในญี่ปุ่นด้วยเช่นกัน โดยการจำหน่ายในที่แรก เมื่อซื้อน้ำหอมเฟมแล้วก็ยังมีของแถมซึ่งเป็นกระเป๋าใส่เครื่องสำอางค์เฟม

**สหราชอาณาจักร**
ในสหราชอาณาจักร ได้มีการเปิดตัวน้ำหอม ณ ห้างสรรพสินค้า Harrods ที่ สหราชอาณาจักร โดยมี เลดี้ กาก้า มาร่วมในการเปิดตัวด้วย โดยประเทศนี้น้ำหอมเฟมก็สร้างสถิติน้ำหอมขายดีอันดับ 1 ด้วยเช่นกัน

**อเมริกา**
น้ำหอมเลดี้ กาก้า ได้เปิดตัวอย่างเป็นทางการที่ห้าง Macy's ในนิวยอร์ก โดยกาก้าได้มาร่วมในการเปิดตัวครั้งนี้ด้วย โดยวันแรกที่เปิดตัวน้ำหอมก็ทำรายได้มาก และเป็นน้ำหอมที่ทำรายได้มากเป็นอันดับ 2 รองจากน้ำหอมของอลิซซาเบธ เทย์เลอร์ ที่ทำไว้อันดับที่ 1 ในอเมริกา (ปัจจุบันน้ำหอมเฟมทำรายได้อันดับ 1)

**ฝรั่งเศส**
ได้มีการเปิดตัวเป็นทางการอีกครั้งที่ห้าง Sephora ของฝรั่งเศส โดยน้ำหอมของเธอได้ทำรายได้มาเป็นอันดับที่ 2 รองจากน้ำหอม Chanel No.5 ของ Coco Chanel ที่ทำไว้อันดับ 1 ในฝรั่งเศส

**ประเทศไทย**
ส่วนในประเทศไทยจะมีการเปิดตัวน้ำหอมที่โซน Beauty Hall ที่สยามพารากอน ในวันที่ 11 ตุลาคม 2555 โดยมีเหล่าแฟนเพลงจำนวนมากมาร่วมในการเปิดตัว

**โฆษณา**
โฆษณาตัวแรกของน้ำหอม ได้ถูกโฆษณาในวันที่ 14 สิงหาคม 2555 เป็นตัวแรก โดยใช้เพลงประกอบ  "Scheiße"   กำกับโดย Steven Klein ผู้กำกับ มิวสิกวิดีโอ  "Alejandro".

**ผลิตภัณฑ์**
การออกแบบของขวด  เป็นลักษณะเหมือนไข่ไก่ ที่ได้รับแรงบันดาลใจมาจากไข่ใบยักษ์ที่กาก้าใช้ในงาน Grammy Awards ปี 2011 มีล็อกฝาคล้ายคลึงกับกรงเล็บของเหยี่ยว โดยเน้นสีของน้ำหอมที่ดำสนิท โดยมีฝาเป็นสีทอง  

**รายการอ้างอิง**

**แหล่งข้อมูลอื่น**
   HausLaboratories.com
เลดี้ กาก้า เฟม
เลดี้ กาก้า เฟม